Gandia acollirà a més de 20.000 persones en la quinta edició del Pirata Beach Fest
12 juliol 2023

## Gandia acollirà a més de 20.000 persones en la quinta edició del Pirata Beach Fest12 juliol 2023Última actualització: 12 juliol 2023

![](../gestion/img/ea69e55347b35df9464f89eb605cb373a6c7dfcbfc1ef8ce86cf60e67786de35.jpg)  
  

La regidora de Cultura, **Balbina Sendra**, i el promotor i director del Pirata Beach Fest, **Duke Abengózar**, han presentat aquest matí la quinta edició que acollirà Gandia del Pirata Beach Fest, que enguany augmenta en escenaris.  
  
«Hem d'agrair a l'organització del festival per confiar cinc anys consecutius a Gandia, perquè és un volum molt gran de gent el que acudeix i tot això repercuteix en els hotels i el teixit econòmic de la ciutat», ha destacat Sendra.  
  
El festival enguany creix en espai, ja que dels tres escenaris generals més l'afegit per als dj's, aquest any s'afegeix un més.  
  
A més, la regidora ha volgut destacar dos aspectes importants que estaran presents al festival: «_S'ha treballat molt la seguretat i m'agradaria destacar el Punt Violeta que estarà disponible per a tot aquell qui ho desitge i també el Camí Segur, que unirà a peu el Polígon Benieto i la zona d'acampada i estarà ben il·luminat_».  
  
Per la seua part, el promotor ha expressat la seua satisfacció per poder acollir un escenari més: 'El terreny d'enguany on hem posat l'escenari nou és el que ens va veure créixer. La gent ha respost molt bé i tenim l'aforament al complet'.  
  
En total, s'esperen al voltant de 22.000 persones que podrien convertir-se en inclòs 24.000 el pròxim dissabte, en ser un dia on molta gent no treballa o està de vacances.